title: 2007/470/CE: Decizia Consiliului din 30 mai 2007 privind semnarea și aplicarea cu titlu provizoriu a Acordului dintre Comunitatea Europeană și Guvernul Republicii Kârgâzstan privind anumite aspecte ale serviciilor aeriene

text:
               7.7.2007

               RO

               Jurnalul Oficial al Uniunii Europene

               L 179/38

         DECIZIA CONSILIULUI
   din 30 mai 2007
   privind semnarea și aplicarea cu titlu provizoriu a Acordului dintre Comunitatea Europeană și Guvernul Republicii Kârgâzstan privind anumite aspecte ale serviciilor aeriene
   (2007/470/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 80 alineatul (2), coroborat cu articolul 300 alineatul (2) primul paragraf prima teză,
   având în vedere propunerea Comisiei,
   întrucât:

               (1)

               La 5 iunie 2003, Consiliul a autorizat Comisia să deschidă negocierile cu țări terțe privind înlocuirea anumitor dispoziții din acordurile bilaterale existente cu un acord comunitar.

               (2)

               Comisia a negociat în numele Comunității un acord cu Guvernul Republicii Kârgâzstan cu privire la anumite aspecte ale serviciilor aeriene, în conformitate cu mecanismele și directivele din anexa la Decizia Consiliului de autorizare a Comisiei în vederea deschiderii negocierilor cu țări terțe privind înlocuirea anumitor dispoziții din acordurile bilaterale existente cu un acord comunitar.

               (3)

               Sub rezerva încheierii sale la o dată ulterioară, acordul negociat de către Comisie ar trebui semnat și aplicat cu titlu provizoriu,

         DECIDE:
   Articolul 1
   Semnarea Acordului dintre Comunitatea Europeană și Guvernul Republicii Kârgâzstan privind anumite aspecte ale serviciilor aeriene se aprobă prin prezenta decizie, în numele Comunității, sub rezerva Deciziei Consiliului privind încheierea acordului menționat.
   Textul acordului se anexează la prezenta decizie.
   Articolul 2
   Președintele Consiliului este autorizat, prin prezenta decizie, să numească persoana sau persoanele împuternicite să semneze acordul în numele Comunității, sub rezerva încheierii sale.
   Articolul 3
   Până la intrarea sa în vigoare, acordul se aplică, cu titlu provizoriu, începând cu prima zi a primei luni următoare datei la care părțile și-au notificat reciproc îndeplinirea procedurilor necesare în acest sens.
   Articolul 4
   Președintele Consiliului este autorizat prin prezenta decizie să înainteze notificarea prevăzută la articolul 9 alineatul (2) din acord.

      Adoptată la Bruxelles, 30 mai 2007.

            Pentru Consiliu

            Președintele

         F. MÜNTEFERING

    ---documentbreak---

               7.7.2007

               RO

               Jurnalul Oficial al Uniunii Europene

               L 179/39

         ACORD
   între Comunitatea Europeană și Guvernul Republicii Kârgâzstan privind anumite aspecte ale serviciilor aeriene
   COMUNITATEA EUROPEANĂ,
   pe de o parte, și
   GUVERNUL REPUBLICII KÂRGÂZSTAN,
   pe de altă parte,
   (denumite în continuare „părțile”),
   CONSTATÂND că există acorduri bilaterale privind serviciile aeriene, încheiate între mai multe state membre ale Comunității Europene și Republica Kârgâzstan, conținând dispoziții care contravin legislației comunitare,
   CONSTATÂND că, în ceea ce privește mai multe aspecte care pot fi incluse în acorduri bilaterale privind serviciile aeriene încheiate între statele membre ale Comunității Europene și țări terțe, Comunitatea Europeană beneficiază de o competență exclusivă,
   CONSTATÂND că, în temeiul legislației comunitare, transportatorii aerieni comunitari stabiliți într-un stat membru beneficiază de dreptul de acces nediscriminatoriu la rutele aeriene dintre statele membre ale Comunității Europene și țările terțe,
   AVÂND ÎN VEDERE acordurile dintre Comunitatea Europeană și anumite țări terțe, care prevăd, pentru resortisanții respectivelor țări terțe, posibilitatea de a deveni proprietari ai unor transportatori aerieni titulari ai unei licențe acordate în conformitate cu legislația comunitară,
   RECUNOSCÂND faptul că anumite dispoziții din acordurile bilaterale privind serviciile aeriene dintre statele membre ale Comunității Europene și Republica Kârgâzstan, care contravin legislației comunitare, trebuie să devină conforme cu aceasta, pentru a se stabili un temei juridic adecvat pentru serviciile aeriene dintre Comunitatea Europeană și Republica Kârgâzstan, precum și pentru a păstra continuitatea respectivelor servicii aeriene,
   RECUNOSCÂND faptul că dispozițiile acordurilor bilaterale privind serviciile aeriene încheiate între statele membre ale Comunității Europene și Republica Kârgâzstan, care (i) necesită sau favorizează încheierea unor acorduri între întreprinderi, a unor decizii luate de asociații ale întreprinderilor sau a unor practici concertate care împiedică, denaturează sau restricționează concurența dintre transportatorii aerieni de pe rutele respective; (ii) întăresc efectele oricăror astfel de acorduri, decizii sau practici concertate; sau (iii) deleagă transportatorilor aerieni sau altor operatori economici privați responsabilitatea de a lua măsuri care împiedică, denaturează sau restricționează concurența între transportatorii aerieni pe rutele în cauză, ar putea face ca regulile de concurență aplicabile întreprinderilor să devină ineficiente,
   CONVIN DUPĂ CUM URMEAZĂ:
   Articolul 1
   Dispoziții generale
   (1)   În sensul prezentului acord, prin „state membre” se înțelege statele membre ale Comunității Europene.
   (2)   În cadrul fiecăruia dintre acordurile enumerate în anexa I, trimiterile la resortisanții statului membru care este parte la acordul respectiv se interpretează ca trimiteri la resortisanții statelor membre ale Comunității Europene.
   (3)   În cadrul fiecăruia dintre acordurile enumerate în anexa I, trimiterile la transportatorii aerieni sau la companiile aeriene ale statului membru care este parte la acordul respectiv se interpretează ca trimiteri la transportatorii aerieni sau la companiile aeriene desemnate de respectivul stat membru.
   (4)   Drepturile de trafic continuă să se acorde prin intermediul acordurilor bilaterale deja existente sau viitoare.
   Articolul 2
   Desemnarea de către un stat membru
   (1)   Dispozițiile alineatelor (2) și (3) din prezentul articol înlocuiesc dispozițiile corespunzătoare ale articolelor enumerate în anexa II literele (a) și, respectiv, (b), în ceea ce privește desemnarea unui transportator aerian de către statul membru în cauză, autorizațiile și permisele acordate de Republica Kârgâzstan și, respectiv, refuzul, revocarea, suspendarea sau limitarea autorizațiilor sau a permiselor transportatorului aerian.
   (2)   De îndată ce primește o desemnare de la un stat membru, Republica Kârgâzstan acordă autorizațiile și permisele corespunzătoare într-un termen procedural minim, cu condițiile ca:

               (i)

               în temeiul Tratatului de instituire a Comunității Europene, transportatorul aerian să fie stabilit pe teritoriul statului membru care a efectuat desemnarea și să dețină o licență de operare valabilă, în conformitate cu legislația comunitară;

               (ii)

               statul membru care a eliberat certificatul de transportator aerian să efectueze și să mențină un control reglementar efectiv al transportatorului aerian, iar autoritatea aeronautică competentă să fie identificată în mod clar în desemnare; și

               (iii)

               transportatorul aerian să fie deținut, în mod direct sau prin intermediul unui acționariat majoritar, de state membre și/sau de resortisanți ai statelor membre și/sau de alte state enumerate în anexa III și/sau resortisanți ai acestor alte state și să fie controlat efectiv de respectivele state și/sau resortisanți ai acestora.

         (3)   Republica Kârgâzstan poate refuza, revoca, suspenda sau limita autorizațiile sau permisele unui transportator aerian desemnat de un stat membru în cazul în care:

               (i)

               în temeiul Tratatului de instituire a Comunității Europene, transportatorul aerian nu este stabilit pe teritoriul statului membru care a efectuat desemnarea sau nu deține o licență de operare valabilă în conformitate cu legislația comunitară;

               (ii)

               controlul reglementar efectiv al transportatorului aerian nu este efectuat sau menținut de către statul membru care a eliberat certificatul de transportator aerian, sau în cazul în care autoritatea aeronautică competentă nu este identificată în mod clar în desemnare; sau

               (iii)

               transportatorul aerian nu este deținut, în mod direct sau prin intermediul unui acționariat majoritar, de state membre și/sau resortisanți ai statelor membre și/sau de alte state enumerate în anexa III și/sau resortisanți ai acestor alte state, precum și în cazul în care nu este controlat efectiv de respectivele state și/sau resortisanți ai acestora.

         În exercitarea drepturilor în conformitate cu prezentul alineat, Republica Kârgâzstan nu face discriminare pe bază de naționalitate între transportatorii aerieni ai Comunității.
   Articolul 3
   Siguranța
   (1)   Dispozițiile alineatului (2) din prezentul articol completează dispozițiile corespunzătoare ale articolelor enumerate în anexa II litera (c).
   (2)   În cazul în care un stat membru a desemnat un transportator aerian al cărui control reglementar este efectuat și asigurat de către un alt stat membru, drepturile Republicii Kârgâzstan în temeiul dispozițiilor privind siguranța din acordul încheiat între statul membru care a desemnat transportatorul aerian și Republica Kârgâzstan se aplică în același mod în ceea ce privește adoptarea, exercitarea sau menținerea standardelor de siguranță de către acel alt stat membru, precum și în ceea ce privește licența de operare a respectivului transportator aerian.
   Articolul 4
   Taxarea pe combustibilul pentru aviație
   (1)   Dispozițiile alineatului (2) din prezentul articol completează dispozițiile corespunzătoare ale articolelor enumerate în anexa II litera (d).
   (2)   Fără a aduce atingere oricărei dispoziții contrare, nicio dispoziție din acordurile enumerate în anexa II litera (d) nu împiedică un stat membru să aplice în mod nediscriminatoriu impozite, prelevări, drepturi, taxe sau redevențe pe combustibilul furnizat pe teritoriul său, destinat uzului unei aeronave a unui transportator aerian al Republicii Kârgâzstan care operează pe ruta dintre un punct situat pe teritoriul respectivului stat membru și un alt punct situat pe teritoriul acelui stat membru sau pe teritoriul unui alt stat membru.
   Articolul 5
   Tarife pentru transportul în cadrul Comunității Europene
   (1)   Dispozițiile alineatului (2) din prezentul articol completează dispozițiile corespunzătoare ale articolelor enumerate în anexa II litera (e).
   (2)   Tarifele care trebuie percepute de către transportatorul (transportatorii) aerian (aerieni) desemnat (desemnați) de Republica Kârgâzstan în cadrul unuia dintre acordurile enumerate în anexa I, care conține o dispoziție menționată în anexa II litera (e) pentru transporturile efectuate integral în cadrul Comunității Europene, sunt reglementate de legislația comunitară.
   Articolul 6
   Compatibilitatea cu normele privind concurența
   (1)   Fără a aduce atingere oricărei alte dispoziții contrare, nicio dispoziție din acordurile enumerate în anexa I (i) nu favorizează adoptarea unor acorduri între întreprinderi, a unor decizii de către asociații de întreprinderi sau a unor practici concertate care să împiedice, să denatureze sau să restricționeze concurența; (ii) nu întărește efectele oricăror astfel de acorduri, decizii sau practici concertate; sau (iii) nu deleagă operatorilor economici privați responsabilitatea de a lua măsuri care să împiedice, să denatureze sau să restricționeze concurența.
   (2)   Dispozițiile prevăzute în acordurile enumerate în anexa I care sunt incompatibile cu alineatul (1) al prezentului articol nu se aplică.
   Articolul 7
   Anexele la acord
   Anexele la prezentul acord constituie parte integrantă din acesta.
   Articolul 8
   Revizuirea sau modificarea
   În orice moment, părțile, de comun acord, pot să revizuiască sau să modifice prezentul acord.
   Articolul 9
   Intrarea în vigoare și aplicarea cu titlu provizoriu
   (1)   Prezentul acord intră în vigoare la data la care părțile și-au notificat reciproc, în scris, finalizarea procedurilor interne respective necesare pentru intrarea în vigoare a acestuia.
   (2)   Fără a aduce atingere alineatului (1), părțile convin să aplice prezentul acord, cu titlu provizoriu, începând cu prima zi a lunii următoare datei la care părțile și-au notificat reciproc finalizarea procedurilor interne necesare în acest sens.
   (3)   Prezentul acord se aplică tuturor acordurilor și altor înțelegeri dintre statele membre și Republica Kârgâzstan enumerate în anexa I, care, la data semnării prezentului acord, nu au intrat încă în vigoare, de la data intrării lor în vigoare sau a aplicării lor cu titlu provizoriu.
   Articolul 10
   Încetarea valabilității
   (1)   În cazul în care un acord enumerat în anexa I încetează să producă efecte, toate dispozițiile prezentului acord care se referă la respectivul acordul vor înceta simultan să producă efecte.
   (2)   În cazul în care toate acordurile enumerate în anexa I încetează să producă efecte, prezentul acord încetează simultan să producă efecte.

      DREPT CARE, subsemnații, pe deplin autorizați, semnează prezentul acord.
      Încheiat la Bruxelles în dublu exemplar la 1 iunie 2007, în limbile bulgară, cehă, daneză, engleză, estonă, finlandeză, franceză, germană, greacă, italiană, letonă, lituaniană, maghiară, malteză, olandeză, polonă, portugheză, română, slovacă, slovenă, spaniolă, suedeză, rusă și kârgâză.

         За Европейската общнoст
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         Европa Шериктештиги γчγн
         За Европейское Сообщество

         За правителствοтο на Рeпублика Киргизстан
         Por el Gobierno de la República Kirguisa
         Za vládu Kyrgyzské republiky
         For Den Kirgisiske Republiks regering
         Für die Regierung der Kirgisischen Republik
         Kirgiisi Vabariigi valitsuse nimel
         Για την Κυβέρνηοη της Δημοκρατίας της Κιργιζίας
         For the Government of the Kyrgyz Republic
         Pour le gouvernement de la République kirghize
         Per il governo della Repubblica del Kirghizistan
         Kirgizstānas Republikas valdības vārdā
         Kirgizijos Respublikos Vyriausybės vardu
         A Kirgiz Köztársaság kormánya részéről
         Għall-Gvern Tar-Repubblika Kirgiża
         Voor de Regering van de Republiek Kirgizië
         W imieniu rządu Republiki Kirgiskiej
         Pelo Governo da República do Quirguizistão
         Pentru Guvernul Republicii Kârgâszstan
         Za vládu Kirgizskej republiky
         Za vlado Kirgiške republike
         Kirgisian tasavallan hallituksen puolesta
         För Republiken Kirgizistans regering

         За Правительство Кыргызской Республики

   ANEXA I
   Lista acordurilor menționate la articolul 1 din prezentul acord
   Acorduri privind serviciile aeriene dintre Republica Kârgâzstan și statele membre ale Comunității Europene care, la data semnării prezentului acord, sunt încheiate, semnate și/sau parafate:

               —

               Acord privind transportul aerian dintre Guvernul Federal al Austriei și Guvernul Republicii Kârgâzstan, încheiat la Viena la 17 martie 1998, denumit în continuare „Acordul Kârgâzstan – Austria” în anexa II;

               —

               Acord privind serviciile aeriene dintre Guvernul Republicii Cehe și Guvernul Republicii Kârgâzstan, încheiat la Praga la 29 aprilie 2004, denumit în continuare „Acordul Kârgâzstan – Republica Cehă” în anexa II;

               —

               Acord privind serviciile aeriene dintre Guvernul Republicii Federale Germania și Guvernul Republicii Kârgâzstan, încheiat la Bishkek la 13 mai 1997, denumit în continuare „Acordul Kârgâzstan – Germania” în anexa II;

               —

               Acord privind serviciile aeriene dintre Guvernul Republicii Kârgâzstan și Guvernul Republicii Elene, încheiat la Atena la 1 noiembrie 2004, denumit în continuare „Acordul Kârgâzstan – Grecia” în anexa II;

               —

               Acord privind serviciile aeriene dintre Guvernul Republicii Kârgâzstan și Guvernul Republicii Slovace, parafat la Bishkek la 27 septembrie 2006, denumit în continuare „Acordul Kârgâzstan – Slovacia” în anexa II;

               —

               Acordul dintre Guvernul Regatului Unit al Marii Britanii și Irlandei de Nord și Guvernul Republicii Kârgâzstan privind serviciile aeriene, încheiat la Londra la 8 decembrie 1994, denumit în continuare „Acordul Kârgâzstan – Regatul Unit” în anexa II.

         Modificat ultima dată prin Memorandumul de înțelegere dintre autoritățile aviației civile ale celor două țări, încheiat la Londra la 2 septembrie 2003, denumit în continuare „Memorandumul de înțelegere Kârgâzstan – Regatul Unit”.
   ANEXA II
   Lista articolelor din acordurile enumerate în anexa I și menționate la articolele 2-5 din prezentul acord

               (a)

               Desemnarea de către un stat membru:

                           —

                           articolul 3 alineatul (5) din Acordul Kârgâzstan – Austria;

                           —

                           articolul 3 alineatul (4) din Acordul Kârgâzstan – Republica Cehă;

                           —

                           articolul 3 alineatul (4) din Acordul Kârgâzstan – Germania;

                           —

                           articolul 3 alineatul (2) litera (a) din Acordul Kârgâzstan – Grecia;

                           —

                           articolul 4 alineatul (4) din Acordul Kârgâzstan – Regatul Unit și anexa B articolul 4 litera (a) din Memorandumul de înțelegere Kârgâzstan – Regatul Unit.

               (b)

               Refuzul, revocarea, suspendarea sau limitarea autorizațiilor sau a permiselor:

                           —

                           articolul 4 alineatul (1) litera (a) din Acordul Kârgâzstan – Austria;

                           —

                           articolul 4 alineatul (1) litera (b) din Acordul Kârgâzstan – Republica Cehă;

                           —

                           articolul 4 alineatul (1) litera (a) din Acordul Kârgâzstan – Grecia;

                           —

                           articolul 5 alineatul (1) litera (a) din Acordul Kârgâzstan – Regatul Unit și anexa B articolul 5 alineatul (1) litera (a) din Memorandumul de înțelegere Kârgâzstan Regatul Unit.

               (c)

               Siguranța:

                           —

                           articolul 6 din Acordul Kârgâzstan – Austria;

                           —

                           articolul 7 din Acordul Kârgâzstan – Republica Cehă;

                           —

                           articolul 12 din Acordul Kârgâzstan – Germania;

                           —

                           articolul 8 din Acordul Kârgâzstan – Grecia;

                           —

                           anexa B articolul 13a din Memorandumul de înțelegere Kârgâzstan – Regatul Unit.

               (d)

               Taxarea combustibilului pentru aviație:

                           —

                           articolul 7 din Acordul Kârgâzstan – Austria;

                           —

                           articolul 8 din Acordul Kârgâzstan – Republica Cehă;

                           —

                           articolul 6 din Acordul Kârgâzstan – Germania;

                           —

                           articolul 9 din Acordul Kârgâzstan – Grecia;

                           —

                           articolul 9 din Acordul Kârgâzstan – Slovacia;

                           —

                           articolul 8 din Acordul Kârgâzstan – Regatul Unit.

               (e)

               Tarife pentru transportul în cadrul Comunității Europene:

                           —

                           articolul 11 din Acordul Kârgâzstan – Austria;

                           —

                           articolul 12 din Acordul Kârgâzstan – Republica Cehă;

                           —

                           articolul 10 din Acordul Kârgâzstan – Germania;

                           —

                           articolul 13 din Acordul Kârgâzstan – Grecia;

                           —

                           articolul 7 din Acordul Kârgâzstan – Regatul Unit; anexa B articolul 7 din Memorandumul de înțelegere Kârgâzstan – Regatul Unit.

         ANEXA III
   Lista celorlalte state menționate la articolul 2 din prezentul acord

               (a)

               Republica Islanda (în temeiul Acordului privind Spațiul Economic European).

               (b)

               Principatul Liechtenstein (în temeiul Acordului privind Spațiul Economic European).

               (c)

               Regatul Norvegiei (în temeiul Acordului privind Spațiul Economic European).

               (d)

               Confederația Elvețiană (în temeiul Acordului dintre Comunitatea Europeană și Confederația Elvețiană privind transportul aerian).


title: Decizia Consiliului din 27 martie 2000 de adoptare a regulamentului financiar privind aspectele bugetare ale gestionării de către secretarul general adjunct al Consiliului a contractelor încheiate de acesta, în numele anumitor state membre, cu privire la instalarea și funcționarea „Sisnet”, infrastructura de comunicații în cadrul Schengen

text:
Anunţ juridic important

|

32000D0265

Official Journal L 085 , 06/04/2000 P. 0012 - 0020 Ediţie specială în limba cehă Chapter 01 Volume 03 P. 156  - 164 Ediţie specială în limba estonă Chapter 01 Volume 03 P. 156  - 164 Ediţie specială în limba maghiară Chapter 01 Volume 03 P. 156  - 164 Ediţie specială în limba lituaniană Chapter 01 Volume 03 P. 156  - 164 Ediţie specială în limba letonă Chapter 01 Volume 03 P. 156  - 164 Ediţie specială în limba malteză Chapter 01 Volume 03 P. 156  - 164 Ediţie specială în limba polonă Chapter 01 Volume 03 P. 156  - 164 Ediţie specială în limba slovacă Chapter 01 Volume 03 P. 156  - 164 Ediţie specială în limba slovenă Chapter 01 Volume 03 P. 156  - 164

		20000327Decizia Consiliuluidin 27 martie 2000de adoptare a regulamentului financiar privind aspectele bugetare ale gestionării de către secretarul general adjunct al Consiliului a contractelor încheiate de acesta, în numele anumitor state membre, cu privire la instalarea și funcționarea "Sisnet", infrastructura de comunicații în cadrul Schengen(2000/265/CE)CONSILIUL UNIUNII EUROPENE,Având în vedere articolul 2 alineatul (1) al doilea paragraf prima teză din Protocolul anexat la Tratatul privind Uniunea Europeană și la Tratatul de instituire a Comunității Europene, de integrare a acquis-ului Schengen în cadrul Uniunii Europene (denumit în continuare "protocolul Schengen"),întrucât:(1) Prin Decizia 1999/870/CE [1], secretarul general adjunct al Consiliului a fost autorizat să acționeze, în contextul integrării acquis-ului Schengen în cadrul Uniunii Europene, în calitate de reprezentant al anumitor state membre în vederea încheierii unor contracte de instalare și funcționare a "Sisnet", infrastructura de comunicații în cadrul Schengen, precum și în vederea gestionării acestor contracte.(2) Obligațiile financiare ce decurg din aceste contracte nu sunt suportate din bugetul general al Comunităților Europene. Prin urmare, dispozițiile Regulamentului financiar din 21 decembrie 1977 aplicabil bugetului general al Comunităților Europene [2] nu se aplică.(3) În consecință, este necesar să se stabilească reguli speciale de definire a normelor metodologice privind întocmirea și execuția bugetului necesar acoperirii cheltuielilor legate de încheierea contractelor, respectarea obligațiilor ce decurg din aceste contracte, precum și procedurile de recuperare a contribuțiilor ce revin statelor în cauză și cele de verificare și încheiere a conturilor.(4) De asemenea, este necesară stabilirea normelor aplicabile încheierii acestor contracte.(5) Prezenta decizie reprezintă o dezvoltare a acquis-ului Schengen în sensul protocolului Schengen,DECIDE:CAPITOLUL IPrincipii generaleArticolul 1În sensul prezentului regulament financiar, prin buget se înțelege actul care prevede și ordonanțează, în prealabil, pentru fiecare exercițiu financiar, încasările și cheltuielile necesare pentru respectarea obligațiilor ce rezultă din contractele menționate în Decizia 1999/870/CE.Articolul 2Prezenta reglementare financiar stabilește norme metodologice privind încheierea contractelor legate de Sisnet, și crearea și execuția bugetului aferent contractelor.Articolul 3(1) Bugetul este împărțit în titluri care acoperă bugetul necesar pentru pregătirea contractelor în vederea încheierii lor, inclusiv costurile legate de pregătirea cererii de oferte privind Sisnet, bugetul de instalare și bugetul de funcționare a Sisnet. După caz, fiecare titlu se împarte în capitole și articole.(2) Creditele deschise la fiecare titlu nu pot fi transferate altor titluri de cheltuieli.Articolul 4Creditele bugetare se folosesc în conformitate cu principiile bunei gestiuni financiare și în special cu principiul economiei și rentabilității.Articolul 5Nu se poate efectua nici o încasare ori cheltuială fără a fi înregistrate la un articol din buget.Fără a aduce atingere articolului 17, nici o cheltuială nu poate fi angajată sau ordonanțată în plus față de creditele deja ordonanțate.Articolul 6(1) Sub rezerva articolului 17, toate veniturile și cheltuielile se înregistrează în totalitate în buget, fără a fi regularizate. Venitul total trebuie să acopere totalul cheltuielilor.(2) Exercițiul financiar începe la 1 ianuarie și se încheie la 31 decembrie.(3) Contribuțiile bugetare ale statelor menționate la articolul 25, achitate înainte de începutul exercițiului financiar la care se referă, se creditează în bugetul exercițiului respectiv.(4) Cheltuielile unui exercițiu financiar se înregistrează în situațiile financiare corespunzătoare exercițiului financiar respectiv pe baza cheltuielilor a căror ordonanțare a fost primită de controlorul financiar până la 31 decembrie, plata fiind efectuată de către contabilul-șef înainte de 15 ianuarie.(5) Creditele alocate pot fi folosite exclusiv pentru plata cheltuielilor angajate și plătite în cursul exercițiului financiar pentru care au fost alocate, cu excepția derogărilor din articolul 7 și pentru plata datoriilor provenite din exercițiile financiare anterioare și pentru care nici un credit nu a fost reportat.Articolul 7(1) Următoarele norme reglementează utilizarea creditelor:(a) de regulă, se anulează creditele neangajate până la finele exercițiului financiar pentru care au fost înregistrate;(b) creditele privind plățile încă neonorate la 31 decembrie în contul unor angajamente încheiate între 1 ianuarie și 31 decembrie se reportează automat numai în exercițiul financiar următor.(2) Sub rezerva alineatului (1), secretarul general adjunct al Consiliului poate înainta către Grupul de lucru pentru Sistemul de Informații Schengen, denumit în continuare "Grup de lucru SIS", înainte de 31 ianuarie, cereri argumentate corespunzător în vederea reportării în exercițiul financiar următor a creditelor neangajate până la 31 decembrie, atunci când creditele alocate pentru titlurile din bugetul pentru exercițiul financiar următor nu îndeplinesc condițiile cerute.Reportarea unor astfel de credite poate fi propusă numai invocând motive excepționale.În exercitarea competențelor sale de execuție a bugetului, secretarul general adjunct depune toate eforturile, în funcție de cerințele de gestionare, pentru a utiliza în primul rând creditele autorizate pentru exercițiul financiar în curs și pentru a nu utiliza creditele reportate decât după epuizarea primelor credite.Grupul de lucru pentru Sistemul de Informații Schengen analizează cererile de reportare de credite până la 1 martie cel târziu.(3) Creditele reportate dintr-un exercițiu financiar în următorul se anulează în cazul în care rămân neangajate la sfârșitul exercițiului financiar pentru care au fost reportate.(4) Lista creditelor reportate automat în exercițiul financiar următor în temeiul alineatului (1) litera (b) se înaintează Grupului de lucru pentru Sistemul de Informații Schengen înaintea datei de 1 martie.(5) Pentru a executa bugetul, utilizarea creditelor reportate figurează separat, pentru fiecare articol de buget, în rapoartele financiare corespunzătoare exercițiului financiar în curs.CAPITOLUL IIÎntocmirea bugetuluiArticolul 8(1) Bugetul se întocmește în moneda euro.(2) Secretarul general adjunct înaintează proiectul de buget preliminar Grupului de lucru pentru Sistemul de Informații Schengen înainte de 30 septembrie, atașându-i acestuia un memorandum explicativ.(3) Grupul de lucru pentru Sistemul de Informații Schengen avizează proiectul de buget preliminar.(4) Secretarul general adjunct întocmește proiectul de buget și îl înaintează până la 31 octombrie cel târziu statelor menționate la articolul 25.(5) Statele membre menționate la articolul 25, întrunite în cadrul Consiliului, adoptă bugetul înainte de finele anului.(6) Decizia de adoptare a bugetului, notificată corespunzător de către secretarul general adjunct statelor menționate la articolul 25, marchează data de la care contribuțiile statelor în cauză devin scadente.Articolul 9(1) Dacă bugetul nu a fost adoptat în versiune finală până la începutul exercițiului financiar:(a) se pot efectua plăți până la a douăsprezecea parte, lunar, din totalul creditelor ordonanțate pentru fiecare titlu din bugetul pentru exercițiul financiar anterior;(b) contribuțiile statelor menționate la articolul 25 pot fi colectate până la valoarea echivalentă cu a douăsprezecea parte, lunar, din contribuțiile plătite conform ultimului buget adoptat statutar.(2) Fiecare decizie de utilizare a unei doisprezecimi dintr-o cheltuială sau venit până la totalul a trei doisprezecimi din sumele înregistrate în ultimul buget adoptat statutar, se adoptă de către secretarul general adjunct care înaintează hotărârile în scris statelor menționate la articolul 25.(3) Peste limita de trei doisprezecimi din sumele înregistrate în ultimul buget adoptat statutar, orice decizie de ordonanțare de plăți sau încasări de contribuții se adoptă de statele membre menționate la articolul 25, reunite în Consiliu.(4) Orice măsuri adoptate în temeiul alineatelor (1), (2) și (3) iau sfârșit imediat după adoptarea finală a bugetului.Articolul 10(1) Orice proiect de buget suplimentar sau rectificativ este prezentat, examinat și adoptat în aceeași formă și urmând aceeași procedură cu bugetul ale cărui estimări le modifică.(2) Bugetul rectificativ se prezintă anual, în luna următoare încheierii conturilor în conformitate cu prevederile articolului 46 alineatul (1), în vederea înregistrării soldului execuției din exercițiul financiar anterior ca venit, dacă soldul este pozitiv, sau ca cheltuială, dacă soldul este negativ.Articolul 11Bugetul poate fi dat publicității.CAPITOLUL IIIExecuția bugetului și contabilitateaArticolul 12Bugetul se execută în conformitate cu principiul conform căruia ordonatorul de credit și contabilul-șef trebuie să fie persoane diferite. Atribuțiile ordonatorului de credit, ale contabilului-șef și ale controlorului financiar sunt incompatibile între ele.Articolul 13(1) Sarcina de ordonator de credite pentru venituri și cheltuieli este îndeplinită de directorul general din Secretariatul General al Consiliului. Ordonatorul de credite execută bugetul în numele secretarului general adjunct care, în limitele creditelor repartizate, își poate delega competențele unui director.(2) Ordonatorul de credite poate hotărî asupra transferului între articole în cadrul fiecărui capitol. Cu acordul Grupului de lucru pentru Sistemul de Informații Schengen, ordonatorul de credite poate decide asupra transferurilor între capitolele din cadrul aceluiași titlu. Grupul de lucru pentru Sistemul de Informații Schengen își dă acordul în aceleași condiții în care și-a dat avizul cu privire la buget.Articolul 14Responsabilitatea de controlor financiar trebuie îndeplinită de controlorul financiar al Consiliului în conformitate cu normele aplicabile atribuțiilor acestuia din urmă.Articolul 15Încasarea veniturilor și rambursarea cheltuielilor se efectuează de către un contabil-șef din Direcția Generală A din Secretariatul General al Consiliului.Articolul 16(1) În vederea colectării unei sume în temeiul articolului 25 sau a creanțelor datorate statelor respective de către terțe părți în contul încheierii, instalării și funcționării Sisnet, este necesară emiterea unui ordin de recuperare de către ordonatorul de credite. Ordinele de recuperare se înaintează contabilului-șef, care le prezintă spre aprobare controlorului financiar.(2) Scopul aprobării este să stabilească dacă:(a) venitul a fost înregistrat corect la articolul bugetar;(b) ordinul de recuperare este în conformitate cu prevederile în materie;(c) documentele justificative sunt corespunzătoare;(d) debitorul sau autoritatea competentă din statul debitor sunt descrise corect;(e) este indicată data scadenței creanței;(f) au fost aplicate principiile bunei gestiuni financiare prevăzute la articolul 4;(g) suma și devizele de recuperat sunt exacte.(3) Contabilul-șef își asumă răspunderea pentru odinele de recuperare întocmite în mod corespunzător.Articolul 17Prin exceptare de la articolele 5 și 6:1. Se pot face următoarele deduceri din toate chitanțele, facturile sau extrasele de cont, care ulterior se trimit pentru plata sumei nete:(a) amenzi impuse unei părți contractuale privind o ofertă acceptată;(b) ajustarea sumelor plătite greșit, care poate fi realizată prin deduceri în avans atunci când se efectuează altă validare de același tip în cadrul aceluiași titlu, capitol, articol și exercițiu financiar ca cel în contul căruia s-a realizat plata unei sume mai mari.Reducerile, restituirile și rabaturile la facturi și chitanțe nu se înregistrează ca venituri separate.2. Următoarele sume pot fi refolosite în cadrul titlului pentru care s-a debitat cheltuiala inițială:- venitul din restituirile sumelor plătite greșit în contul creditelor înregistrate în buget.Sumele trebuie refolosite înainte de sfârșitul exercițiului financiar care urmează exercițiului financiar în care venitul a fost colectat.Articolul 18(1) Orice măsură care poate presupune cheltuieli la buget trebuie mai întâi să facă obiectul unei propuneri de angajament de cheltuieli înaintată de ordonatorul de credite către contabilul-șef, în care se arată scopul, suma, articolul bugetar la care se debitează cheltuiala și numele creditorului. Propunerea este înaintată de contabilul-șef spre aprobare controlorului financiar.(2) Scopul aprobării este de a stabili dacă:(a) propunerea de angajare de cheltuieli a fost prezentată în conformitate cu alineatul (1);(b) cheltuiala a fost înregistrată corespunzător din buget;(c) creditele sunt disponibile în buget;(d) s-au aplicat principiile bunei gestiuni financiare prevăzute la articolul 4;(e) cheltuiala este justificată și în conformitate cu prevederile în materie.Articolul 19(1) Scopul validării cheltuielilor de către ordonatorul de credite este:(a) să verifice existența creanței creditorului;(b) să stabilească sau să verifice existența datoriei și valoarea sumei datorate;(c) să verifice condițiile în care plata devine scadentă;(d) să verifice dacă achizițiile sau serviciile furnizate sunt conforme cu comanda.(2) Ordonatorul de credite poate ordona efectuarea verificărilor, direct sub responsabilitatea sa.Articolul 20(1) Ordonatorul de credite autorizează contabilul-șef prin emiterea unui ordin de plată ("ordonanțare") pentru plata unei cheltuieli pe care a lichidat-o.(2) Ordonanțarea trebuie să specifice:(a) exercițiul financiar în contul căruia se debitează plata;(b) titlul, capitolul și articolul din buget;(c) suma de plată în cifre și litere și moneda de plată;(d) numele și adresa creditorului;(e) scopul cheltuielii;(f) metoda de plată;(g) numărul și data aprobării corespunzătoare privind angajarea cheltuielilor.(3) Ordinul de plată este datat și semnat de ordonatorul de credite.(4) Contabilul-șef trebuie să prezinte ordinul de plată, însoțit de documentele justificative în original, spre aprobarea controlorului financiar.(5) Scopul aprobării este să stabilească dacă:(a) ordinul de plată a fost emis corect;(b) ordinul de plată este în concordanță cu cheltuielile angajate și suma înscrisă este corectă, în conformitate cu principiile bunei gestiuni financiare prevăzute la articolul 4;(c) cheltuiala este debitată la articolul bugetar corespunzător;(d) creditele sunt disponibile la titlul sau articolul bugetar corespunzător;(e) documentele justificative sunt regulamentare;(f) denumirea și descrierea creditorului sunt corecte.(6) Orice cheltuială trebuie acoperită în prealabil de contribuțiile statelor menționate la articolul 25 sau, în lipsa acestor contribuții, de credit bancar. Costurile creditului de prefinanțare în eventualitatea neplății contribuțiilor se împart între statele care nu și-au plătit contribuțiile, proporțional cu valoarea contribuțiilor neplătite și ținând cont de vechimea arieratelor.Articolul 21Plățile se efectuează în contul bancar deschis în conformitate cu articolul 17 din Decizia Consiliului 1999/323/CE [3] în numele secretarului general al Consiliului. Ordinele de transfer bancar executate în conformitate cu prezentul regulament financiar necesită semnăturile a doi funcționari numiți de către secretarul general adjunct, din care unul trebuie să fie contabilul-șef.Articolul 22În cazul în care controlorul financiar refuză să acorde aprobările prevăzute la articolele 16, 18 și 20, iar contabilul-șef își menține propunerea, problema este înaintată secretarului general adjunct. Cu excepția cazurilor în care disponibilitatea creditelor este incertă, secretarul general adjunct poate, printr-o decizie motivată corespunzător, să anuleze refuzul și să confirme ordinul de recuperare, angajarea cheltuielilor sau ordinul de plată. Secretarul general adjunct trebuie să informeze în termen de o lună Curtea de Conturi cu privire la decizia adoptată. Decizia constituie titlu executoriu de la data respingerii aprobării.Articolul 23În cazul în care ordonatorul de credite, controlorul financiar și contabilul-șef nu îndeplinesc prevederile prezentului regulament financiar, aceștia pot fi sancționați cu pedepse disciplinare prevăzute în Statutul personalului Comunităților Europene.Articolul 24Evidența contabilă se ține conform metodei înregistrării în partidă dublă în anul calendaristic. Situațiile financiare trebuie să arate totalitatea veniturilor și cheltuielilor dintr-un exercițiu financiar.CAPITOLUL IVContribuțiile statelorArticolul 25(1) Venitul la buget provine din contribuțiile financiare din partea următoarelor state membre: Belgia, Danemarca, Germania, Grecia, Spania, Franța, Italia, Luxemburg, Țările de Jos, Austria, Portugalia, Finlanda și Suedia, precum și Islanda și Norvegia.(2) Contribuțiile statelor menționate anterior sunt prevăzute în buget și exprimate în moneda euro.Articolul 26Statele menționate la articolul 25 trimit contribuțiile secretarului general adjunct conform următoarei formule.Grila contribuțiilor care trebuie plătite de către membrii menționați la articolul 25, pe de o parte, și de către Islanda și Norvegia, pe de altă parte, se calculează anual pe baza cotei corespunzătoare fiecărui stat membru și a Islandei și Norvegiei din produsul intern brut (PIB) total pentru anul precedent în fiecare stat membru menționat la articolul 25. Grila contribuțiilor statelor membre respective se calculează anual, ținând cont de contribuțiile Islandei și Norvegiei, în funcție de cota din resursele TVA a fiecărui stat membru la resursele TVA ale Comunității Europene, aprobată la ultima rectificare a bugetului Uniunii din exercițiul financiar precedent.Articolul 27(1) Secretarul general adjunct prezintă în scris cererile pentru contribuția fiecărui stat menționat la articolul 25 prin intermediul administrațiilor naționale ale căror informații de contact i-au fost notificate.(2) Scrisoarea se referă la:(a) decizia de adoptare a bugetului sau, în eventualitatea invocării articolului 9, decizia de solicitare de contribuții prin doisprezecimi provizorii;(b) suma plătită de fiecare stat, calculată în moneda euro în conformitate cu grila descrisă la articolul 26;(c) datele necesare pentru plata contribuției.(3) Contribuțiile se achită în contul bancar menționat la articolul 21.(4) Contribuțiile se plătesc în moneda euro.Articolul 28(1) Statele menționate la articolul 25 trebuie să plătească 25 % din contribuțiile lor până la 15 februarie, 1 aprilie, 1 iulie și 1 octombrie cel târziu.(2) În cazul în care un stat nu își îndeplinește obligațiile financiare, normele Comunității în vigoare privind dobânda percepută în eventualitatea întârzierii la plata contribuțiilor la bugetul Uniunii se aplică prin analogie, indiferent de costurile care trebuie suportate de către statele în cauză în temeiul prevederilor articolului 20 alineatul (6).CAPITOLUL VÎncheierea contractelorArticolul 29(1) Contractele de achiziție sau închiriere de bunuri sau de prestări servicii se încheie în scris.(2) Toate contractele de acest tip a căror valoare estimativă atinge sau depășește pragul stabilit prin Directiva 93/36/CEE a Consiliului din 14 iunie 1993 de coordonare a procedurilor de acordare a contractelor de achiziții publice de bunuri [4] sau prin Directiva 92/50/CEE a Consiliului din 18 iunie 1992 privind coordonarea procedurilor de acordare a contractelor de achiziții publice de servicii [5] se încheie în urma lansării unei cereri de oferte în conformitate cu prevederile directivelor menționate anterior, inclusiv modificările ulterioare (denumite în continuare "directivele Consiliului privind procedurile de achiziții publice").(3) Contractele a căror valoare estimativă nu depășește pragul stabilit prin directivele Consiliului privind procedurile de achiziții publice pot fi încheiate prin acord direct. În acest caz, statele membre menționate la articolul 25 nu sunt excluse de la obligația de a permite furnizorilor potențiali de bunuri și servicii de a înainta oferte în sistem concurențial.(4) În principiu, cererile de ofertă sunt publicate în toate statele membre de către Secretariatul General al Consiliului în numele statelor membre menționate la articolul 25.(5) Procedurile de ofertare, de selecție, precum și criteriile de atribuire a contractelor se stabilesc și se desfășoară conform prevederilor din directivele Consiliului privind procedurile de achiziții publice, completate de prevederile prezentului regulament financiar.(6) Cererile de ofertă se pregătesc de către Secretariatul General al Consiliului în numele statelor membre menționate la articolul 25 și conțin informații în special cu privire la:(a) modalitatea de depunere și de prezentare a ofertelor, îndeosebi cerința completării unui eventual formular de răspuns;(b) dacă este cazul, caietul de sarcini privind achizițiile de bunuri și servicii și, eventual, cu privire la documentul referitor la condițiile specifice ale achizițiilor publice;(c) o clauză în temeiul căreia prezentarea ofertei presupune acceptarea caietului de sarcini;(d) dacă este cazul, condițiile în care se pot efectua inspecții, bine precizate atunci când se intenționează efectuarea unei inspecții la fața locului;(e) perioada de valabilitate a ofertei în timpul căreia ofertantul trebuie să-și mențină condițiile ofertei;(f) penalitățile pentru nerespectarea clauzelor contractuale;(g) datele care trebuie să fie înscrise pe facturi (sau pe documentele justificative);(h) interzicerea oricărui contact între secretarul general adjunct și personalul din subordine, reprezentanții guvernelor din statele membre menționate la articolul 25, reprezentanții guvernelor din Islanda și Norvegia, pe de o parte, și ofertanți, pe de altă parte, cu privire la cererea de oferte, cu excepția următoarelor condiții, care au statutul de excepție specială:înainte de data închiderii depunerii de oferte:(i) la inițiativa ofertanților:informațiile suplimentare al căror unic scop este de a explica natura cererii de ofertă pot fi comunicate ofertanților;(ii) la inițiativa secretarului general adjunct:dacă statele membre menționate la articolul 25, Islanda și Norvegia sau Secretariatul General al Consiliului constată o eroare, o imprecizie, o omisiune sau orice alt neajuns în redactarea cererilor de oferte, Secretariatul General poate informa părțile interesate, respectând aceeași procedură ca în cazul cererii de oferte inițiale;(iii) după deschiderea ofertelor și la inițiativa statelor membre menționate la articolul 25, a Islandei, Norvegiei sau a Secretariatului General al Consiliului, în cazul în care o ofertă poate necesita clarificări sau corectarea unor erori de redactare evidente, Secretariatul General poate contacta ofertantul.Articolul 30În fiecare caz în care ofertantul este contactat în condițiile prevăzute la articolul 29 alineatul (6) litera (h), se redactează o "Notă de dosar" și se menționează orice contact de acest tip în raportul ce urmează a fi prezentat ulterior Comitetului consultativ menționat la articolul 36.Articolul 31În cazul contractelor încheiate de secretarul general adjunct în numele statelor membre vizate la articolul 25 nu se poate opera nici o discriminare din punct de vedere al naționalității între resortisanții statelor membre și cei ai Islandei sau Norvegiei.Articolul 32În cazul existenței unui caiet de sarcini pentru achizițiile publice respective, acestea vor fi anexate cererilor de oferte. Dacă este cazul, se anexează un document privind condițiile specifice ale achizițiilor publice.Articolul 33Ofertanții pot transmite ofertele:(a) prin poștă:caz în care cererea de oferte trebuie să precizeze faptul că data luată în considerare va fi data de trimitere a ofertei, conform ștampilei poștale. Ofertele trimise prin poștă trebuie să fie recomandate; sau(b) prin depunere la serviciile Secretariatului General al Consiliului sau prin orice persoană mandatată de ofertant, inclusiv prin servicii de mesagerie private:caz în care cererea de oferte trebuie să precizeze data și ora limită de depunere a ofertelor, precum și serviciul din cadrul Secretariatului General al Consiliului unde se depun ofertele, contra unei note de înregistrare semnate și datate.În aceste două cazuri, data este aceeași.În vederea păstrării confidențialității și pentru a evita orice probleme, cererea de oferte include următoarea mențiune:"Ofertele trebuie prezentate într-un plic sigilat aflat într-un alt plic sigilat. Pe plicul interior se specifică, în afara numelui departamentului căruia îi este adresat plicul, conform indicațiilor cuprinse în cererea de oferte, cuvintele "Cerere de oferte – A nu se deschide de către Registratură". Dacă se folosesc plicuri cu bandă autoadezivă, acestea trebuie sigilate cu bandă adezivă și expeditorul trebuie să semneze peste banda adezivă."Articolul 34Toate ofertele se deschid.Ofertele se deschid în prezența membrilor comitetului numit în acest sens de către secretarul general adjunct. Comitetul este compus din trei funcționari superiori din directorate diferite ale Secretariatului General al Consiliului. Controlorul financiar trebuie informat cu privire la deschiderea ofertelor. Controlorul financiar sau reprezentantul său este prezent ca observator.Comitetul redactează un raport privind deschiderea ofertei, semnat de toți membrii săi.Fiecare pagină din fiecare ofertă este marcată cel puțin cu inițialele unuia dintre membrii comitetului. Comitetul elaborează o listă scrisă a ofertelor primite, enumerând, în special, toate documentele primite de la fiecare ofertant și aflate în legătură cu oferta.Articolul 35Fiecare ofertă este evaluată de către statele membre menționate la articolul 25, precum și de Islanda și Norvegia. Un funcționar împuternicit al Secretariatului General al Consiliului, desemnat de către ordonatorul de credite sau de un înlocuitor al acestuia, desemnat la rândul său de ordonatorul de credite, prezintă Comitetului Consultativ menționat la articolul 36 un raport, aprobat în unanimitate de către statele respective.Raportul cuprinde, în special:(a) motivele care au determinat respingerea uneia din oferte;(b) evaluarea tehnică și financiară a fiecărei oferte, inclusiv un tabel comparativ al prețurilor unitare;(c) motivele care au stat la baza selectării unui ofertant.Articolul 36Contractele care urmează să fie încheiate de către secretarul general adjunct în numele statelor membre menționate la articolul 25 și de către reprezentanții Islandei și Norvegiei în urma lansării cererii de oferte se prezintă în prealabil spre avizare de către Comitetul consultativ privind achiziții publice.Articolul 37Comitetul consultativ menționat la articolul 36 include un reprezentant din fiecare stat membru menționat la articolul 25, împreună cu câte un reprezentant din Islanda și Norvegia. Statele membre menționate la articolul 25, precum și Islanda și Norvegia verifică dacă reprezentanții selectați posedă experiența corespunzătoare în domeniul informatic și/sau financiar și/sau juridic. Reprezentanții trebuie să nu fi participat la evaluarea dosarelor care urmează să fie prezentate Comitetului consultativ. Un reprezentant al controlorului financiar este prezent în calitate de observator.Comitetul consultativ alege prin majoritate simplă un președinte și un vicepreședinte dintre reprezentanții săi.Comitetul consultativ prezintă avizul său cu privire la corectitudinea procedurii de selectare a ofertantului și, în general, cu privire la termenii contractuali propuși.Orice alt aspect privind subiectul prezentului capitol poate fi trimis Comitetului consultativ spre avizare.Comitetul consultativ ia toate măsurile pentru a asigura adoptarea avizelor prin consens. Dacă nu este posibilă obținerea consensului, Comitetul consultativ adoptă avizele prin majoritatea simplă a reprezentanților săi. Este necesar un cvorum de 11 pentru ca lucrările să fie valabile. În eventualitatea unui balotaj, președintele are votul decisiv.Secretariatul General al Consiliului acordă asistență în probleme de secretariat Comitetului consultativ, după caz.Articolul 38Comitetul consultativ își elaborează propriile norme procedurale, prin analogie cu normele procedurale ale Comitetului consultativ, privind achizițiile publice ale Consiliului Uniunii Europene.Articolul 39Comitetul consultativ trebuie să-și dea avizul, doar în calitate de consultant, cu privire la:(a) toate contractele de livrări de bunuri sau prestări de servicii a căror valoare estimată atinge sau depășește pragul prevăzut în directivele Consiliului privind procedurile de achiziții publice;(b) actele adiționale propuse la oricare contract, conform literei (a), atunci când intervin modificări importante, în special atunci când efectul actelor adiționale este de modificare a prețului contractului original;(c) actele adiționale propuse al căror efect determină creșterea prețului total al contractului deja încheiat peste pragul menționat la litera (a);(d) problemele care apar în momentul încheierii contractului sau în cursul derulării contractului (de exemplu anularea de comenzi, cereri de plată a unor penalități de întârziere, încălcarea specificațiilor și condițiilor contractuale generale), în cazul în care problema survenită este suficient de serioasă pentru a justifica solicitarea avizului Comitetului;(e) cererea unuia dintre statele membre menționate la articolul 25, a Islandei sau Norvegiei, sau a unui membru din Comitetul consultativ, sau a secretarului general adjunct cu privire la contractele propuse cu sume sub pragul menționat la litera (a), dar care se consideră că prezintă probleme de principiu sau sunt de o natură specială.Articolul 40Dosarele prezentate Comitetului consultativ pentru emiterea unui aviz, în temeiul articolului 39 literele (b)-(e) trebuie însoțite de un raport aprobat în unanimitate de statele membre menționate la articolul 25, precum și de Islanda și Norvegia.Articolul 41Avizele emise de Comitetul consultativ se semnează de către președintele comitetului. Pentru a evita întârzierile determinate de intervenția Comitetului consultativ, statele membre menționate la articolul 25, precum și Islanda și Norvegia, pot, dacă vor considera necesar, să impună un termen rezonabil până la care comitetul trebuie să își dea avizul. Avizele comitetului sunt comunicate secretarului general adjunct și statelor membre menționate la articolul 25, precum și Islandei și Norvegiei. După atenta considerare a avizului, statele membre menționate la articolul 25 și Islanda și Norvegia adoptă o decizie finală asupra cazului, în unanimitate. După adoptarea deciziei, contractul sau contractele se încheie de către secretarul general adjunct în numele statelor membre menționate la articolul 25 și de către reprezentanții împuterniciți ai Islandei și Norvegiei.Articolul 42Toți ofertanții sunt informați de Secretariatul General al Consiliului asupra deciziei adoptate cu privire la ofertele prezentate.Articolul 43(1) Contractele pot fi întocmite pe baza unei facturi sau a unui deviz de costuri atunci când valoarea probabilă a bunurilor și serviciilor nu depășește 2000 EUR.(2) Ca garanție a executării contractelor, furnizorilor, contractorilor sau prestatorilor de servicii li se poate solicita printr-o clauză de garanție să facă un depozit preliminar. Depozitul trebuie să acopere întreaga perioadă de garanție, precum și o perioadă suficient de lungă pentru a permite executarea garanției. Depozitul constă, în principiu, în plata unei sume în euro într-un cont bancar deschis special în acest scop în numele Secretariatului General al Consiliului. Depunerea poate fi operată numai prin intermediul unei instituții de credit din prima clasă într-un cont de depozit la vedere sau pe termen scurt, în moneda euro.(3) Valoarea depozitului se fixează conform termenilor și condițiilor comerciale uzuale.(4) Acordarea garanției este obligatorie atunci când valoarea contractului atinge sau depășește pragul stabilit în directivele Consiliului privind procedurile de achiziții publice.(5) Garanția poate fi înlocuită printr-o garanție personală și solidară constituită de o terță parte agreată de contabilul-șef. În principiu, garanția se constituie în moneda euro și trebuie să îndeplinească aceleași norme ca și garanția menționată la alineatul (2).(6) În cazul în care contractul nu a fost executat sau a fost executat cu întârziere, secretarul general adjunct asigură că statele membre menționate la articolul 25, precum și Islanda și Norvegia, sunt despăgubite corespunzător pentru toate pagubele suportate și cheltuielile efectuate prin deducerea sumei din depozit, fie că aceasta a fost depusă direct de către furnizor sau contractant sau de către o terță parte.Articolul 44Documentele justificative uzuale ce însoțesc primul ordin de plată, întocmite în temeiul unui contract care necesită un depozit, sunt însoțite de o copie a cărei autenticitate este certificată de contabilul-șef, de o chitanță emisă la plata depozitului sau de o copie, a cărei autenticitate este certificată de către contabilul-șef, după declarația de depunere a garanției de către contractant sau furnizor, sau de către o terță parte.Articolul 45Depozitele sunt rambursate, iar garanțiile menționate la articolul 43 care înlocuiesc depozitele sunt eliberate de către secretarul general adjunct conform prevederilor contractului sau garanției aplicabile, excepție făcând cazurile de neexecutare sau executare cu întârziere a contractelor menționate la articolul 43 alineatul (6).CAPITOLUL VIÎncheierea și verificarea conturilorArticolul 46(1) Secretarul general adjunct întocmește, în termen de două luni de la terminarea perioadei de execuție a bugetului, raportul financiar de venituri și cheltuieli, precum și bilanțul, pe care le transmite Grupului de lucru pentru Sistemul de Informare Schengen.(2) Raportul financiar de venituri și cheltuieli trebuie să cuprindă toate operațiile de venituri și cheltuieli aferente exercițiului financiar precedent. Se prezintă în aceeași formă și cu respectarea acelorași subdiviziuni care apar și în buget.(3) La raportul financiar se anexează următoarele documente:(a) un raport privind situația fiecărui stat membru menționat la articolul 25 privind plata contribuției financiare;(b) un raport privind virarea creditelor.(4) Bilanțul trebuie să prezinte activele și pasivele din buget la data de 31 decembrie din exercițiul financiar precedent.Articolul 47(1) Curtea de Conturi este solicitată să auditeze situațiile financiare.(2) Secretarul general adjunct prezintă Curții de Conturi raportul financiar de venituri și cheltuieli și bilanțul în termen de 15 zile de la perioada prevăzută conform articolului 46 alineatul (1).(3) Scopul auditării de către Curtea de Conturi este să stabilească dacă toate veniturile au fost încasate și dacă toate cheltuielile au fost efectuate în mod legal și cu respectarea procedurilor în vigoare, în conformitate cu contractele gestionate, cu bugetul și prezentul regulament financiar.(4) Secretarul general adjunct pune la dispoziția Curții de Conturi toate facilitățile pe care le consideră necesare pentru exercitarea atribuțiilor Curții.Articolul 48Raportul financiar de venituri și cheltuieli, bilanțul și raportul Curții de Conturi, însoțite, după caz, de observațiile secretarului general adjunct, se prezintă până la 1 iulie cel târziu statelor menționate la articolul 25. Statele membre menționate la articolul 25, reunite în Consiliu, exonerează secretarul general adjunct de executarea bugetului.CAPITOLUL VIIDispoziții finaleArticolul 49Introducerea dispozițiilor acquis-ului Schengen privind sistemul de informații Schengen pentru alt stat în afara celor menționate la articolul 25 (numite în continuare "alt stat") atrage după sine:(a) reajustarea contribuțiilor statelor menționate la articolul 25 în conformitate cu prevederile articolului 26;(b) ajustarea contribuțiilor statelor menționate la articolul 25 în vederea stabilirii contribuțiilor de plată de către alt stat pentru operarea rețelei Sisnet pe durata întregului exercițiu financiar;(c) ajustarea contribuțiilor statelor menționate la articolul 25 pentru a se stabili cota din costurile aferente instalării inițiale a Sisnet ce urmează a fi plătită de noul stat. Procentajul se calculează pe baza cotei de resurse TVA plătite de celălalt stat în totalul resurselor TVA ale Comunităților Europene, aferent exercițiilor financiare anterioare în care au fost suportate cheltuielile de instalare a Sisnet. Contribuția procentuală face obiectul unei "note de credit" către statele menționate la articolul 25 pentru o sumă pro-rata la cota ce le revine calculată în conformitate cu prevederile articolului 26. Celelalte state au opțiunea de a aloca această sumă la cota-parte pe care o au în buget sau pot solicita rambursarea sumei.Articolul 50(1) Prezentul regulament financiar se aplică adoptării bugetului de venituri și cheltuieli necesar respectării obligațiilor ce decurg din măsura adoptată în aplicarea articolului 1 din Decizia 1999/870/CE pentru exercițiul financiar în cursul căruia întră în vigoare.(2) Prin derogare de la prevederile articolului 8 și în legătură cu bugetului menționat la alineatul (1), secretarul general adjunct al Consiliului înaintează proiectul preliminar de buget către Grupul de lucru pentru Sistemul de Informații Schengen cât mai curând posibil după adoptarea prezentului regulament financiar. După emiterea avizului de către Grupul SIS și după stabilirea proiectului de buget, statele membre menționate la articolul 25, reunite în Consiliu, adoptă bugetul fără întârziere.(3) Prin derogare de la articolul 28 și cu privire la bugetul menționat la alineatul (1), statele menționate la articolul 25 au obligația să achite contribuțiile ce le revin în conformitate cu calendarul stabilit de către statele membre menționate la articolul 25 cu ocazia adoptării bugetului.Articolul 51(1) Prezenta decizie intră în vigoare la data adoptării.(2) Decizia se publică în Jurnalul Oficial al Comunităților Europene.Adoptată la Bruxelles, 27 martie 2000.Pentru ConsiliuPreședinteleF. Gomes[1] JO L 337, 30.12.1999, p. 41.[2] Re-elaborat prin Regulamentul (CE, Euratom) nr. 1605/2002 (JO L 248, 16.9.2002, p. 1).[3] JO L 123, 13.5.1999, p. 51.[4] JO L 199, 9.8.1993, p. 1.[5] JO L 209, 24.7.1992, p. 1, astfel cum a fost modificată ultima dată prin Directiva 97/52/CE a Parlamentului European și a Consiliului (JO L 328, 28.11.1997, p. 1).--------------------------------------------------


title: Decizia Consiliului din 17 decembrie 1999 privind autorizarea secretarului general adjunct al Consiliului Uniunii Europene să acționeze ca reprezentant al unor state membre în scopul de a încheia contracte legate de instalarea și funcționarea infrastructurii comunicațiilor pentru spațiul Schengen, SISNET, și de a gestiona astfel de contracte

text:
Anunţ juridic important

|

31999D0870

Official Journal L 337 , 30/12/1999 P. 0041 - 0042 Ediţie specială în limba cehă Chapter 19 Volume 01 P. 168  - 169 Ediţie specială în limba estonă Chapter 19 Volume 01 P. 168  - 169 Ediţie specială în limba maghiară Chapter 19 Volume 01 P. 168  - 169 Ediţie specială în limba lituaniană Chapter 19 Volume 01 P. 168  - 169 Ediţie specială în limba letonă Chapter 19 Volume 01 P. 168  - 169 Ediţie specială în limba malteză Chapter 19 Volume 01 P. 168  - 169 Ediţie specială în limba polonă Chapter 19 Volume 01 P. 168  - 169 Ediţie specială în limba slovacă Chapter 19 Volume 01 P. 168  - 169 Ediţie specială în limba slovenă Chapter 19 Volume 01 P. 168  - 169

		19991217Decizia Consiliuluidin 17 decembrie 1999privind autorizarea secretarului general adjunct al Consiliului Uniunii Europene să acționeze ca reprezentant al unor state membre în scopul de a încheia contracte legate de instalarea și funcționarea infrastructurii comunicațiilor pentru spațiul Schengen, SISNET, și de a gestiona astfel de contracte(1999/870/CE)CONSILIUL UNIUNII EUROPENE,Acționând în temeiul articolului 7 din protocolul anexat la Tratatul privind Uniunea Europeană și la Tratatul de instituire a Comunității Europene privind integrarea acquis-ului Schengen în structura Uniunii Europene (în continuare numit "Protocolul Schengen"),întrucât:(1) Secretarul general al Consiliului a fost autorizat să gestioneze, în numele acelor state membre interesate, contractul în legătură cu instalarea și funcționarea Rețelei SIRENE faza a II-a [1].(2) Statele membre interesate au decis să nu prelungească contractul pentru SIRENE faza a II-a care, prin urmare, se va termina la 23 august 2001.(3) Trebuie să fie prevăzută, în mod corespunzător, de la 23 august 2001, o nouă infrastructură a comunicațiilor pentru spațiul Schengen, numită SISNET, ceea ce va cere realizarea măsurilor pregătitoare pentru încheierea contractelor relevante, încheierea contractelor și gestionarea acestor contracte.(4) Statele membre interesate au cerut secretarului general adjunct al Consiliului să le reprezinte cu privire la realizarea măsurilor pregătitoare necesare, precum și la încheierea și gestionarea contractelor în discuție.(5) Îndeplinirea unei asemenea sarcini de către secretarul general adjunct al Consiliului în numele unor state membre constituie o sarcină distinctă față de cele îndeplinite de secretarului general adjunct potrivit obligațiile sale conform Tratatului de instituire a Comunității Europene și a Tratatului privind Uniunea Europeană.(6) De aceea, este potrivit ca această sarcină să fie încredințată secretarului general adjunct printr-o decizie expresă a Consiliului,DECIDE DUPĂ CUM URMEAZĂ:Articolul 1(1) Prin prezenta, Consiliul autorizează secretarul general adjunct al Consiliului să acționeze ca reprezentant al statelor membre interesate (Belgia, Danemarca, Germania, Grecia, Spania, Franța, Italia, Luxemburg, Țările de Jos, Austria, Portugalia, Finlanda și Suedia) cu privire la:(a) realizarea unui anunț de licitație publică pentru livrarea, instalarea și gestionarea SISNET și a oricăror altor măsuri pregătitoare care pot fi necesare în acestă privință și(b) încheierea și gestionarea contractelor pentru livrarea, instalarea și gestionarea SISNET și furnizarea serviciilor în legătură cu utilizarea acesteia.(2) Autorizarea în conformitate cu alineatul (1) de mai sus se aplică atât timp cât plățile, conform contractelor menționate mai sus, nu revin bugetului general al Uniunii Europene, dar continuă să revină statele membre interesate.(3) Secretarul general adjunct este, de asemenea, autorizat să acționeze ca reprezentant al Irlandei și/sau al Regatului Unit cu privire la chestiunile prevăzute la alineatul (1), în temeiul oricărei decizii viitoare a Consiliului privind participarea oricăreia din statele membre la una sau toate dispozițiile acquis-ului Schengen, în conformitate cu dispozițiile articolului 4 din Protocolul Schengen.Articolul 2Lucrările pentru pregătirea anunțului de licitație și gestionarea contractelor menționate la articolul 1 alineatul (1) în numele statelor membre interesate vor fi executate de către Secretariatul General al Consiliului ca parte a sarcinilor sale administrative normale.Articolul 3Toate chestiunile privind orice răspundere delictuală rezultând din acțiuni sau omisiuni ale Secretariatului General al Consiliului în executarea sarcinilor sale administrative în temeiul prezentei decizii sunt reglementate de articolul 288 alineatul (2) din Tratatul de instituire a Comunității Europene. Articolul 235 din tratat se aplică oricărui litigiu privind repararea prejudiciilor.Articolul 4(1) Contul bancar special deschis în numele secretarului general al Consiliului, în scopul gestionării contractelor menționate de Decizia 199/322/CE, se utilizează pentru bugetul privind încheierea și gestionarea contractelor menționate la articolul 1 alineatul (1).(2) Secretarul general adjunct este autorizat să folosească contul bancar menționat la alineatul (1) în scopul de a-și îndeplini obligațiile care îi revin în temeiul prezentei decizii.Articolul 5Prezenta decizie intră în vigoare la data adoptării.Articolul 6Prezenta decizie se publică în Jurnalul Oficial al Comunităților Europene.Adoptată la Bruxelles, 17 decembrie 1999.Pentru ConsiliuPreședinteleK. Hemilä[1] Decizia 1999/322/CE a Consiliului din 3 mai 1999, JO L 123, 13.5.1999, p. 49.--------------------------------------------------


title: Decizia Consiliului din 17 decembrie 2003 referitoare la semnarea acordului între Uniunea Europeană și Republica Islanda și Regatul Norvegiei privind aplicarea anumitor dispoziții ale Convenției din 29 mai 2000 referitoare la asistența judiciară reciprocă în materie penală între statele membre ale Uniunii Europene și ale Protocolului din 2001 la aceasta

text:
Anunţ juridic important

|

32004D0079

Official Journal L 026 , 29/01/2004 P. 0001 - 0002 Ediţie specială în limba cehă Chapter 19 Volume 07 P. 15  - 16 Ediţie specială în limba estonă Chapter 19 Volume 07 P. 15  - 16 Ediţie specială în limba maghiară Chapter 19 Volume 07 P. 15  - 16 Ediţie specială în limba lituaniană Chapter 19 Volume 07 P. 15  - 16 Ediţie specială în limba letonă Chapter 19 Volume 07 P. 15  - 16 Ediţie specială în limba malteză Chapter 19 Volume 07 P. 15  - 16 Ediţie specială în limba polonă Chapter 19 Volume 07 P. 15  - 16 Ediţie specială în limba slovacă Chapter 19 Volume 07 P. 15  - 16 Ediţie specială în limba slovenă Chapter 19 Volume 07 P. 15  - 16

		20031217Decizia Consiliuluidin 17 decembrie 2003referitoare la semnarea acordului între Uniunea Europeană și Republica Islanda și Regatul Norvegiei privind aplicarea anumitor dispoziții ale Convenției din 29 mai 2000 referitoare la asistența judiciară reciprocă în materie penală între statele membre ale Uniunii Europene și ale Protocolului din 2001 la aceasta(2004/79/CE)CONSILIUL UNIUNII EUROPENE,având în vedere Tratatul privind Uniunea Europeană, în special articolele 24 și 38,întrucât:(1) La 29 mai 2000, Consiliul a stabilit, în conformitate cu articolul 34 alineatul (2) litera (d) din Tratatul privind Uniunea Europeană, Convenția referitoare la asistența reciprocă în materie penală dintre statele membre ale Uniunii Europene [1] (numită în continuare "Convenția Uniunii Europene privind asistența judiciară reciprocă").(2) La articolul 2 alineatul (1), convenția menționată stabilește care sunt dispozițiile care constituie o dezvoltare a acquis-ului Schengen, în sensul acordului din 18 mai 1999 încheiat de Consiliul Uniunii Europene, Republica Islanda și Regatul Norvegiei privind asocierea acestor două state la punerea în aplicare și la dezvoltarea acquis-ului Schengen [2].(3) La 16 octombrie 2001, Consiliul a stabilit, în conformitate cu articolul 34 alineatul (2) litera (d) din Tratatul privind Uniunea Europeană, Protocolul la Convenția referitoare la asistența judiciară reciprocă în materie penală între statele membre ale Uniunii Europene [3] (în continuare numit "Protocolul Uniunii Europene privind asistența judiciară reciprocă").(4) La articolul 15, protocolul menționat stabilește că articolul 8 constituie o dezvoltare a acquis-ului Schengen, în sensul acordului încheiat de Consiliul Uniunii Europene, Republica Islanda și Regatul Norvegiei privind asocierea acestor două state la punerea în aplicare și la dezvoltarea acquis-ului Schengen.(5) În conformitate cu articolul 8 din acordul menționat, Republica Islanda și Regatul Norvegiei sunt obligate să respecte conținutul dispozițiilor respective din convenția Uniunii Europene privind asistența judiciară reciprocă, în cadrul relațiilor lor reciproce și al relațiilor cu statele membre ale Uniunii Europene.(6) Ca urmare a deciziei Consiliului din 19 decembrie 2002, care autorizează președinția Consiliului să înceapă negocieri în vederea aplicării anumitor dispoziții din domeniul cooperării judiciare în materie penală, în temeiul articolelor 24 și 38 din Tratatul privind Uniunea Europeană, președinția, asistată de Comisie, a negociat un acord cu Republica Islanda și Regatul Norvegiei, în temeiul căruia celelalte dispoziții de fond prevăzute în convenția Uniunii Europene privind asistența judiciară reciprocă și în protocolul Uniunii Europene privind asistența judiciară reciprocă se aplică de asemenea celor două țări menționate anterior, în cadrul relațiilor reciproce și al relațiilor cu statele membre ale Uniunii Europene.(7) Este necesară semnarea acordului menționat, în numele Uniunii Europene, sub rezerva încheierii sale ulterioare,DECIDE:Articolul 1Semnarea Acordului între Uniunea Europeană și Republica Islanda și Regatul Norvegiei privind aplicarea anumitor dispoziții ale Convenției din 29 mai 2000 referitoare la asistența judiciară reciprocă în materie penală între statele membre ale Uniunii Europene și ale Protocolului din 2001 la aceasta se aprobă în numele Uniunii Europene, sub rezerva deciziei Consiliului privind încheierea acordului menționat.Textul acordului se anexează la prezenta decizie.Articolul 2Președintele Consiliului este autorizat să numească persoana împuternicită (persoanele împuternicite) să semneze acordul sub rezerva încheierii acestuia.Articolul 3Prezenta decizie și acordul anexat se publică în Jurnalul Oficial al Uniunii Europene.Adoptată la Bruxelles, 17 decembrie 2003.Pentru ConsiliuPreședinteleG. Alemanno[1] JO C 197, 12.7.2000, p. 1.[2] JO L 176, 10.7.1999, p. 36.[3] JO C 326, 21.11.2001, p. 1.--------------------------------------------------


title: Decizia 2007/427/PESC a Consiliului din 18 iunie 2007 de numire a Reprezentantului Special al Uniunii Europene în Bosnia-Herțegovina

text:
               20.6.2007

               RO

               Jurnalul Oficial al Uniunii Europene

               L 159/63

      DECIZIA 2007/427/PESC A CONSILIULUI

   din 18 iunie 2007
   de numire a Reprezentantului Special al Uniunii Europene în Bosnia-Herțegovina
   CONSILIUL UNIUNII EUROPENE,
   având în vedere Tratatul privind Uniunea Europeană, în special, articolul 18 alineatul (5) coroborat cu articolul 23 alineatul (2),
   întrucât:

               (1)

               La 30 ianuarie 2006, Consiliul a adoptat Acțiunea comună 2006/49/PESC (1) de numire a dlui Christian Schwarz-Schilling în calitate de Reprezentant Special al Uniunii Europene (RSUE) în Bosnia-Herțegovina.

               (2)

               La 7 februarie 2007, Consiliul a adoptat Acțiunea comună 2007/87/PESC (2) de modificare și prelungire, până la 30 iunie 2007, a mandatului dlui Christian Schwarz-Schilling în calitate de RSUE în Bosnia-Herțegovina.

               (3)

               Domnul Christian Schwarz-Schilling l-a informat pe Secretarul General/Înaltul Reprezentant că nu va solicita o prelungire a mandatului său după data de 30 iunie 2007.

               (4)

               Pe baza unei reexaminări a Acțiunii comune 2007/87/PESC, mandatul RSUE ar trebui prelungit până la 29 februarie 2008. Prin urmare, ar trebui să fie numit un nou RSUE in Bosnia-Herțegovina pentru perioada rămasă de la 1 iulie 2007 până la 29 februarie 2008.

               (5)

               Secretarul General/Înaltul Reprezentant a recomandat numirea dlui Miroslav Lajčàk în calitate de nou RSUE în Bosnia-Herțegovina.

               (6)

               Articolul 49 alineatul (3) din Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3) prevede că actele de bază pot lua, în special, forma unei decizii în sensul articolului 18 alineatul 5 din tratat.

               (7)

               RSUE își va pune în aplicare mandatul în contextul unei situații care s-ar putea deteriora și care ar putea prejudicia obiectivele Politicii Externe și de Securitate Comune, stabilite la articolul 11 din tratat,

         DECIDE:
   Articolul 1
   Numirea
   Prin prezenta, dl Miroslav Lajčàk este numit în calitate de Reprezentant Special al Uniunii Europene (RSUE) în Bosnia-Herțegovina pentru perioada cuprinsă între 1 iulie 2007 și 29 februarie 2008. Acesta își exercită atribuțiile în conformitate cu mandatul și cu modalitățile detaliate stabilite în Acțiunea comună 2007/87/PESC.
   Articolul 2
   Finanțarea
   (1)   Suma de referință pentru acoperirea cheltuielilor aferente mandatului RSUE în perioada cuprinsă între 1 iulie 2007 și 29 februarie 2008 este de 1 530 000 EUR.
   (2)   Gestiunea cheltuielilor face obiectul unui contract între RSUE și Comisie. Cheltuielile sunt eligibile începând cu 1 iulie 2007.
   Articolul 3
   Revizuirea
   RSUE prezintă Secretarului General/Înaltului Reprezentant, Consiliului și Comisiei un raport complet privind punerea în aplicare a mandatului său până la jumătatea lunii noiembrie 2007.
   Articolul 4
   Intrarea în vigoare
   Prezenta decizie produce efecte de la data adoptării sale.
   Articolul 5
   Publicarea
   Prezenta decizie se publică în Jurnalul Oficial al Uniunii Europene.

      Adoptată la Luxemburg, 18 iunie 2007.

            Pentru Consiliu

            Președintele

         F.-W. STEINMEIER

      (1)  JO L 26, 31.1.2006, p. 21. Acțiune comună, astfel cum a fost modificată prin Acțiunea comună 2006/523/PESC (JO L 207, 27.7.2006, p. 30).

      (2)  JO L 35, 8.2.2007, p. 35.

      (3)  JO L 248, 16.9.2002, p. 1. Regulament, astfel cum a fost modificat prin Regulamentul (CE, Euratom) nr. 1995/2006 (JO L 390, 30.12.2006, p. 1).


title: 2011/408/UE: Decizia Consiliului din 28 iunie 2011 de stabilire a unor norme și proceduri simplificate privind controalele sanitare la produse pescărești, moluște bivalve vii, echinoderme, tunicate, gasteropode marine, subprodusele acestora și produsele derivate din subprodusele respective, provenite din Groenlanda  Text cu relevanță pentru SEE

text:
               12.7.2011

               RO

               Jurnalul Oficial al Uniunii Europene

               L 182/24

         DECIZIA CONSILIULUI
   din 28 iunie 2011
   de stabilire a unor norme și proceduri simplificate privind controalele sanitare la produse pescărești, moluște bivalve vii, echinoderme, tunicate, gasteropode marine, subprodusele acestora și produsele derivate din subprodusele respective, provenite din Groenlanda
   (Text cu relevanță pentru SEE)
   (2011/408/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 203,
   având în vedere propunerea Comisiei Europene,
   după transmiterea proiectului de act legislativ către parlamentele naționale,
   având în vedere avizul Parlamentului European,
   hotărând în conformitate cu o procedură legislativă specială,
   întrucât:

               (1)

               Groenlanda este inclusă pe lista țărilor și teritoriilor de peste mări prevăzută în anexa II la tratate. În conformitate cu articolul 198 din Tratatul privind funcționarea Uniunii Europene (denumit în continuare „tratatul”), scopul asocierii țărilor și teritoriilor de peste mări cu Uniunea este acela de a promova dezvoltarea economică și socială a țărilor și teritoriilor de peste mări și de a stabili relații economice strânse între acestea și Uniune în ansamblu.

               (2)

               Danemarca și Groenlanda au solicitat să fie permise, în conformitate cu normele privind controalele sanitare și veterinare aplicabile comerțului în cadrul Uniunii, controalele veterinare între Uniune și Groenlanda la produse pescărești, moluște bivalve, echinoderme, tunicate, gasteropode marine, subprodusele și produsele derivate din subprodusele respective care sunt considerate originare din Groenlanda în conformitate cu anexa III la Decizia 2001/822/CE a Consiliului din 27 noiembrie 2001 privind asocierea țărilor și teritoriilor de peste mări la Comunitatea Europeană („decizie de asociere peste mări”) (1), precum și la produse similare introduse în Groenlanda din țări terțe.

               (3)

               Comerțul cu produsele respective între Groenlanda și Uniune ar trebui, așadar, să se desfășoare în conformitate cu normele Uniunii din domeniul sănătății animale și al siguranței alimentare. Prin urmare, Danemarca și Groenlanda ar trebui să se asigure că transporturile de produse expediate din Groenlanda către Uniune respectă normele aplicabile ale Uniunii privind sănătatea animală și siguranța alimentară. În special, operatorii eligibili din sectorul alimentelor și furajelor ar trebui să fie înregistrați și incluși într-o listă, în conformitate cu Regulamentul (CE) nr. 882/2004 al Parlamentului European și al Consiliului din 29 aprilie 2004 privind controalele oficiale efectuate pentru a asigura verificarea conformității cu legislația privind hrana pentru animale și produsele alimentare și cu normele de sănătate animală și de bunăstare a animalelor (2).

               (4)

               Controalele veterinare în punctele de control la frontieră din Groenlanda ar trebui efectuate în conformitate cu Directiva 97/78/CE a Consiliului din 18 decembrie 1997 de stabilire a principiilor de bază ale organizării controalelor veterinare pentru produsele care provin din țări terțe și sunt introduse în Comunitate (3). Controalele veterinare în punctele de control la frontieră ar trebui să fie efectuate în strânsă cooperare cu funcționarii vamali. Pentru a simplifica sarcinile respective este oportună furnizarea către autoritățile competente a referințelor la Nomenclatura combinată (NC) prevăzute în anexa I la Decizia 2007/275/CE a Comisiei din 17 aprilie 2007 privind listele de animale și produse care urmează să fie supuse controalelor la punctele de control la frontieră în conformitate cu Directivele 91/496/CEE și 97/78/CE ale Consiliului (4).

               (5)

               Autoritatea competentă din Groenlanda ar trebui să ofere asigurări oficiale Comisiei privind respectarea normelor Uniunii și a cerințelor privind sănătatea animală pentru produsele în cauză. Respectivele asigurări ar trebui să vizeze, în special, respectarea dispozițiilor aplicabile prevăzute de Regulamentul (CE) nr. 1069/2009 al Parlamentului European și al Consiliului din 21 octombrie 2009 de stabilire a unor norme sanitare privind subprodusele de origine animală și produsele derivate care nu sunt destinate consumului uman (5), Regulamentul (CE) nr. 853/2004 al Parlamentului European și al Consiliului din 29 aprilie 2004 de stabilire a unor norme specifice de igienă care se aplică alimentelor de origine animală (6) și Directiva 2006/88/CE a Consiliului din 24 octombrie 2006 privind cerințele de sănătate animală pentru animale și produse de acvacultură și privind prevenirea și controlul anumitor boli la animalele de acvacultură (7). Respectivele asigurări ar trebui să includă un angajament de garantare a conformității cu normele privind schimburile comerciale din cadrul Uniunii.

               (6)

               Directiva 96/23/CE a Consiliului din 29 aprilie 1996 privind măsurile de control care se aplică anumitor substanțe și reziduurilor acestora existente în animalele vii și în produsele obținute de la acestea (8) prevede stabilirea unor planuri naționale de monitorizare în ceea ce privește animalele de acvacultură. În consecință, aceste dispoziții ar trebui să se aplice și Groenlandei.

               (7)

               Pentru a permite importul produselor care intră sub incidența prezentei decizii din Groenlanda pe teritoriul Uniunii, în conformitate cu normele stabilite de legislația Uniunii privind schimburile comerciale din cadrul Uniunii, precum și pentru a garanta siguranța alimentară a produselor respective, Danemarca și Groenlanda ar trebui să își asume angajamentul de a transpune și de a aplica dispozițiile relevante ale legislației Uniunii în Groenlanda, înainte de data de la care ar trebui să se aplice prezenta decizie.

               (8)

               Danemarca și Groenlanda ar trebui, de asemenea, să își asume angajamentul de a garanta că importurile în Groenlanda de astfel de produse provenind din țări terțe respectă normele Uniunii privind sănătatea animală și siguranța alimentară.

               (9)

               Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile intracomunitare cu anumite animale vii și produse în vederea realizării pieței interne (9) prevede introducerea unui sistem informatizat care să asigure legătura între autoritățile veterinare, având ca scop, în special, facilitarea schimbului rapid de informații cu privire la sănătatea și bunăstarea animalelor între autoritățile competente (TRACES). Decizia 2004/292/CE a Comisiei din 30 martie 2004 privind punerea în aplicare a sistemului TRACES (10) dispune ca statele membre să utilizeze TRACES de la 1 aprilie 2004. TRACES este esențial pentru monitorizarea eficientă a comerțului cu animale și produse de origine animală și, prin urmare, ar trebui utilizat pentru transmiterea datelor privind circulația și comercializarea produselor în cauză între Groenlanda și Uniune.

               (10)

               Focarele de boli animale enumerate în Directiva 82/894/CEE a Consiliului din 21 decembrie 1982 privind notificarea maladiilor la animale în cadrul Comunității (11) trebuie raportate Comisiei prin intermediul sistemului de notificare a bolilor animalelor (Animal Disease Notification System – ADNS), în conformitate cu Decizia 2005/176/CE a Comisiei din 1 martie 2005 de stabilire a formei codificate și a codurilor privind notificarea bolilor animalelor în aplicarea Directivei 82/894/CEE a Consiliului (12). În ceea ce privește produsele în cauză, respectivele dispoziții ar trebui să se aplice și Groenlandei.

               (11)

               Regulamentul (CE) nr. 178/2002 al Parlamentului European și al Consiliului din 28 ianuarie 2002 de stabilire a principiilor și a cerințelor generale ale legislației alimentare, de instituire a Autorității Europene pentru Siguranța Alimentară și de stabilire a procedurilor în domeniul siguranței produselor alimentare (13) a instituit un sistem rapid de alertă pentru notificarea unui risc direct sau indirect pentru sănătatea umană care derivă din alimente sau din furaje. În ceea ce privește produsele în cauză, respectivele dispoziții ar trebui să se aplice și Groenlandei.

               (12)

               Înainte ca Groenlanda să poată efectua controale veterinare la produse care sunt introduse în Groenlanda din țările terțe, ar trebui să se efectueze o inspecție din partea Uniunii în Groenlanda pentru a verifica dacă unul sau mai multe puncte de control la frontieră din Groenlanda respectă cerințele stabilite prin Directiva 97/78/CE și Regulamentul (CE) nr. 136/2004 al Comisiei din 22 ianuarie 2004 de stabilire a procedurilor controalelor sanitar-veterinare la punctele de control la frontieră ale Comunității la importul produselor provenind din țări terțe (14) și prin Decizia 2001/812/CE a Comisiei din 21 noiembrie 2001 de stabilire a cerințelor pentru aprobarea punctelor de control la frontieră responsabile cu controlul sanitar-veterinar al produselor introduse în Comunitate din țări terțe (15).

               (13)

               În cazul în care rezultatele unei astfel de inspecții sunt pozitive, unul sau mai multe puncte de control la frontieră din Groenlanda ar trebui incluse în lista din Decizia 2009/821/CE a Comisiei din 28 septembrie 2009 de stabilire a unei liste de puncte de control la frontieră, de fixare a anumitor reguli privind controalele efectuate de către experții veterinari ai Comisiei și de determinare a unităților veterinare în cadrul sistemului TRACES (16). Pentru a se asigura un control eficace al produselor care fac obiectul prezentei decizii introduse în Groenlanda și în Uniune, este oportun ca prezenta decizie să se aplice din momentul în care unul sau mai multe puncte de control la frontieră din Groenlanda sunt incluse în lista din Decizia 2009/821/CE.

               (14)

               Prezenta decizie nu aduce atingere niciunui eventual acord referitor la importul de produse pescărești întemeiat pe Protocolul (nr. 34) privind regimul special care se aplică Groenlandei anexat la tratate,

         ADOPTĂ PREZENTA DECIZIE:
   Articolul 1
   Obiect și domeniu de aplicare
   Prezenta decizie stabilește norme și proceduri simplificate pentru efectuarea controalelor sanitare la produse pescărești, moluște bivalve, echinoderme, tunicate, gasteropode marine, subprodusele acestora și produsele derivate din subprodusele respective (denumite în continuare „produse”), originare din Groenlanda sau introduse în Groenlanda din țări terțe și ulterior importate din Groenlanda în Uniune (denumite în continuare: „produse provenite din Groenlanda”).
   Articolul 2
   Definiții
   În sensul prezentei decizii se aplică următoarele definiții:

               (a)

               „moluște bivalve” înseamnă moluște, astfel cum sunt definite la punctul 2.1 din secțiunea 2 a anexei I la Regulamentul (CE) nr. 853/2004;

               (b)

               „produse pescărești” înseamnă produse, astfel cum sunt definite la punctul 3.1 din secțiunea 3 a anexei I la Regulamentul (CE) nr. 853/2004;

               (c)

               „subproduse și produse derivate din subprodusele respective” înseamnă subproduse de origine animală și produse derivate în sensul articolului 3 punctele 1 și, respectiv, 2 din Regulamentul (CE) nr. 1069/2009, atât timp cât sunt derivate din produse pescărești, moluște bivalve, echinoderme, tunicate sau gasteropode marine;

               (d)

               „produse originare din Groenlanda” înseamnă produsele menționate la literele (a), (b) și (c) din prezentul articol, astfel cum sunt definite în conformitate cu dispozițiile anexei III la Decizia 2001/822/CE.

         Articolul 3
   Norme generale privind controalele sanitare la produse între Uniune și Groenlanda
   (1)   Danemarca și Groenlanda se asigură că actele juridice relevante ale Uniunii aplicabile produselor definite la articolul 2 sunt puse în aplicare în Groenlanda.
   (2)   Statele membre nu efectuează controalele veterinare aplicabile în cazul produselor care intră sub incidența prezentei decizii. Produsele originare din Groenlanda se introduc pe piața internă în conformitate cu normele sanitare aplicabile pe teritoriul Uniunii, cu condiția ca Danemarca și Groenlanda să garanteze, în special, respectarea deplină a următoarelor condiții:

               (a)

               transpunerea și aplicarea efectivă în Groenlanda a normelor aplicabile prevăzute de actele juridice ale Uniunii referitoare la sănătatea animală și siguranța alimentară, în ceea ce privește produsele;

               (b)

               întocmirea și actualizarea de către autoritățile competente din Danemarca și Groenlanda a unei liste a operatorilor din sectorul furajelor și alimentelor înregistrați în conformitate cu articolul 31 din Regulamentul (CE) nr. 882/2004;

               (c)

               conformitatea transporturilor de produse expediate către Uniune din Groenlanda cu normele aplicabile prevăzute în actele juridice ale Uniunii referitoare la sănătatea animală și siguranța alimentară.

         Articolul 4
   Planuri de monitorizare pentru animalele de acvacultură
   Danemarca și Groenlanda prezintă Comisiei în vederea aprobării planuri de monitorizare pentru detectarea prezenței de reziduuri și substanțe în animalele de acvacultură din Groenlanda, în conformitate cu Directiva 96/23/CE.
   Articolul 5
   Controale la produse introduse în Groenlanda din țări terțe
   (1)   Se efectuează controale veterinare cu privire la transporturile de produse introduse în Groenlanda din țări terțe în conformitate cu normele prevăzute în Directiva 97/78/CE.
   Pentru facilitarea acestor controale veterinare, Comisia pune la dispoziția autorităților competente din Danemarca și Groenlanda codurile NC ale produselor, enumerate în anexa I la Decizia 2007/275/CE.
   (2)   Propunerile de puncte de control la frontieră în Groenlanda se transmit Comisiei în vederea aprobării în conformitate cu articolul 6 alineatul (2) din Directiva 97/78/CE.
   Lista punctelor de control la frontieră aprobate pentru Groenlanda se include în lista punctelor de control la frontieră din statele membre, aprobate în conformitate cu Directivele 91/496/CEE și 97/78/CE.
   Articolul 6
   Sistemul de informații
   (1)   Datele privind circulația și comercializarea produselor către și dinspre Groenlanda se transmit în limba daneză prin sistemul informatic veterinar integrat (TRACES) în conformitate cu Decizia 2004/292/CE.
   (2)   Notificarea bolilor acvatice care privește produsele din Groenlanda se realizează prin intermediul sistemului de notificare a bolilor animalelor (ADNS) în conformitate cu Directiva 82/894/CEE și Decizia 2005/176/CE.
   (3)   Notificarea riscurilor directe sau indirecte pentru sănătatea umană care derivă din produsele din Groenlanda se realizează prin intermediul sistemului rapid de alertă pentru alimente și furaje (RASFF) instituit prin Regulamentul (CE) nr. 178/2002.
   Articolul 7
   Marca de identificare
   Transporturile de produse expediate către Uniune din Groenlanda se marchează cu marca de identificare pentru Groenlanda, „GL”, în conformitate cu normele prevăzute în secțiunea I partea B din anexa II la Regulamentul (CE) nr. 853/2004.
   Articolul 8
   Confirmarea respectării condițiilor prevăzute în prezenta decizie
   Danemarca și Groenlanda trimit Comisiei, înainte de data menționată la articolul 9, dată de la care se aplică prezenta decizie, o confirmare scrisă privind adoptarea măsurilor necesare pentru aplicarea prezentei decizii.
   Articolul 9
   Intrarea în vigoare și aplicabilitatea
   Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la data includerii în Decizia 2009/821/CE a primului punct de control la frontieră din Groenlanda.

      Adoptată la Luxemburg, 28 iunie 2011.

            Pentru Consiliu

            Președintele

         FAZEKAS S.

      (1)  JO L 314, 30.11.2001, p. 1.

      (2)  JO L 165, 30.4.2004, p. 1.

      (3)  JO L 24, 30.1.1998, p. 9.

      (4)  JO L 116, 4.5.2007, p. 9.

      (5)  JO L 300, 14.11.2009, p. 1.

      (6)  JO L 139, 30.4.2004, p. 55.

      (7)  JO L 328, 24.11.2006, p. 14.

      (8)  JO L 125, 23.5.1996, p. 10.

      (9)  JO L 224, 18.8.1990, p. 29.

      (10)  JO L 94, 31.3.2004, p. 63.

      (11)  JO L 378, 31.12.1982, p. 58.

      (12)  JO L 59, 5.3.2005, p. 40.

      (13)  JO L 31, 1.2.2002, p. 1.

      (14)  JO L 21, 28.1.2004, p. 11.

      (15)  JO L 306, 23.11.2001, p. 28.

      (16)  JO L 296, 12.11.2009, p. 1.


title: Decizia (UE) 2017/1707 a Parlamentului European din 27 aprilie 2017 privind închiderea conturilor Agenției Europene pentru Securitate și Sănătate în Muncă pentru exercițiul financiar 2015

text:
               29.9.2017

               RO

               Jurnalul Oficial al Uniunii Europene

               L 252/299

         DECIZIA (UE) 2017/1707 A PARLAMENTULUI EUROPEAN
   din 27 aprilie 2017
   privind închiderea conturilor Agenției Europene pentru Securitate și Sănătate în Muncă pentru exercițiul financiar 2015
   PARLAMENTUL EUROPEAN,

               —

               având în vedere conturile anuale finale ale Agenției Europene pentru Securitate și Sănătate în Muncă pentru exercițiul financiar 2015,

               —

               având în vedere Raportul Curții de Conturi privind conturile anuale ale Agenției Europene pentru Securitate și Sănătate în Muncă pentru exercițiul financiar 2015, însoțit de răspunsul agenției (1),

               —

               având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2015 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 21 februarie 2017 privind descărcarea de gestiune a agenției în ceea ce privește execuția bugetară pentru exercițiul financiar 2015 (05873/2017 – C8-0053/2017),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 2062/94 al Consiliului din 18 iulie 1994 privind înființarea Agenției Europene pentru Securitate și Sănătate în Muncă (4), în special articolul 14,

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (5), în special articolul 108,

               —

               având în vedere articolul 94 și anexa IV la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru ocuparea forței de muncă și afaceri sociale (A8-0116/2017),

               1.

               aprobă închiderea conturilor Agenției Europene pentru Securitate și Sănătate în Muncă pentru exercițiul financiar 2015;

               2.

               încredințează președintelui sarcina de a transmite prezenta decizie directorului Agenției Europene pentru Securitate și Sănătate în Muncă, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Antonio TAJANI

            Secretarul General

         Klaus WELLE

      (1)  JO C 449, 1.12.2016, p. 179.

      (2)  A se vedea nota de subsol 1.

      (3)  JO L 298, 26.10.2012, p. 1.

      (4)  JO L 216, 20.8.1994, p. 1.

      (5)  JO L 328, 7.12.2013, p. 42.